BODOLAND रादाब, क’क्राझार, 9 सेपतेम्बर: क’क्राझार जिल्ला नि सिङाव थानाय KDSA नब्लांआव बि.टि.आर. सरकार, क’क्राझार दख’रा दुलाराय बर’ फरायसा आफाद आरो बारग’ एन.डि.एफ.बि. नि जुथायै बान्जायनायाव 2020 माइथायाव बर’नि गोजोन गोरोबथा एबा बि.टि.आर. गोरोबथानि 10.2 द’फायाव लिरनाय बायदियै बर’ लाइमोनफोरखौ सान्थ्रि हान्जायाव थिसनथाइ होनायनि थाखाय आगु थिसनथाइ फोरोंथाइ मावबादा बेखेवनाय हाबाफारि बान्जायनाय जायो आरो बे मेलखौ सामलायदों क’क्राझार जिल्ला एबसुनि लोगो आफादगिरि मुस्रि सोमदोन ब्रह्म बिथाङा। बे हाबाफारियाव बाहागो लाफैदों गाहाइ आलासि महरै बाहागो लायो सानजा क’क्राझार बियाबनि ए. एल. ए. लरेन्स इस्लारि, माननि आलासि महरै बाहागो लायो फारियै बिटिआर सरकारनि मावफुं सोद्रोमा ड० निलुत सर्गियारी, लोगोसे एन.टि.पि.चि. नि चि.आइ.एस.एफ. बिथोनगिरि मानगोनां मुस्रि हेमन्त’ कुमार ब्रह्म, सान्थ्रि हान्जायाव थिसन्नो थाखाय दानानै होनाय कमिटिनि सामलायगिरि मुस्रि उत्तम बर’, इउ.पि.पि.एल. दोलोनि क’क्राझार जिल्लानि बानस’ गाहाइ नेहाथारि मुस्रि रुदिर दैमारी, लाइमोन गांखंनि गाहाइ नेहाथारि मुस्रि मिलन मुसाहारी, क’क्राझार जिल्ला एबसुनि गाहाइ नेहाथारी मुस्रि खाम्फा बसुमतारी बिथांजों लोगोसे जिल्लानि दैदेनगिरि बिथांमोन आरो क’क्राझार महकुमानि सिङाव थानाय मोन 13 दख’रा दुलाराय बर’ फरायसा आफादनि आफादगिरि, गाहाइ नेहाथारिजों लोगोसे दख’रानि सिङाव थानाय बर’ लाइमोन बिथांमोनहाबो बे हाबाफारियाव बाहागो लाफैदों।